Държавен вестник, бр. 84, 2013 г., стр. 9

БРОЙ  84	
Д Ъ Р Ж А В Е Н  В Е С Т Н И К 	
СТР.  9  
12. ръководи дейността по изработването и 
внася за разглеждане от Министерския съвет 
проекти на актове, с които се приемат мерки 
на национално ниво, необходими за изпълне­
ние и прилагане на актове на Европейския 
съюз в областите от неговата компетентност;
13. осъществява международното правно 
сътрудничество и международната правна 
помощ по въпроси от неговата компетентност;
14. дава становище, изразява съгласие, съот­
ветно несъгласие, от името на Република Бъл­
гария, когато такова е поискано, за приемане 
на други държави за членове на международни 
органи и организации или за присъединяване 
на държави към международни актове, когато 
Министерството на правосъдието е посочено 
за централен орган по силата на устройстве­
ните актове на международните органи или 
организации или по силата на разпоредби на 
международните актове;
15. определя критериите и процедурата за 
провеждане на избора на кандидатите за съ­
дия в Европейския съд по правата на човека 
в съответствие с чл. 21 и 23 от Конвенцията 
за защита на правата на човека и основните 
свободи и организира провеждането му; обяв­
лението за провеждане на избора се обнародва в 
неофициалния раздел на „Държавен вестник“;
16. организира и провежда процедурата за 
избор на кандидат за съдия в Съда на Евро­
пейския съюз и в Общия съд в съответствие с 
Постановление № 214 на Министерския съвет 
от 2010 г. (обн., ДВ, бр. 76 от 2010 г.; изм. и 
доп., бр. 13 от 2011 г.; попр., бр. 15 от 2011 г.) 
за създаване на процедура за провеждане на 
избор на кандидат за съдия в Съда на Евро­
пейския съюз и в Общия съд;
17. ръководи дейностите, свързани с меж­
дународното осиновяване по Семейния ко­
декс, и осъществява функциите, възложени 
на министерството като централен орган по 
международните конвенции в областта на 
международното осиновяване и закрилата 
на децата;
18. осъществява общо ръководство и кон­
трол върху дейността по изпълнение на на­
казанията;
19. създава и преобразува местата за ли­
шаване от свобода – затвори, поправителни 
домове, затворнически общежития и след­
ствени арести;
20. ръководи и контролира инвестицион­
ната дейност в министерството и в съдебната 
система;
21. осъществява и други правомощия, 
възложени му със закон или с акт на Ми­
нистерския съвет.
Чл. 6. При осъществяване на правомощията 
по чл. 5 министърът:
1. отговаря за дейността си пред Народ­
ното събрание в рамките на процедурата за 
парламентарен контрол;
2. участва в пленарните заседания на На­
родното събрание и в заседанията на парла­
ментарните комисии;
3. председателства Висшия съдебен съвет;
4. прави предложения по чл. 34 на Закона 
за българското гражданство до Президента 
на Република България;
5. участва в работата на Министерския 
съвет;
6. осъществява контакти и взаимодейства 
с другите органи на изпълнителната власт;
7. взаимодейства със съсловни и неправи­
телствени организации по повод упражнява­
нето на възложените му правомощия;
8. осъществява взаимодействие и сътруд­
ничи с държавни органи и с неправителстве­
ни организации в други държави, както и с 
международни организации и институции;
9. представя пред Министерския съвет еже­
годен доклад за дейността на Министерството 
на правосъдието;
10. представя на главния секретар на Ми­
нистерския съвет ежегоден доклад за състо­
янието на администрацията по чл. 62, ал. 1 
от Закона за администрацията; 
11. представя пред министъра на финансите 
ежегоден доклад за състоянието на системите 
за финансово управление и контрол.
Чл. 7. Министърът формира и провежда 
информационната стратегия и политика, 
които при спазване разпоредбите на Консти­
туцията и на законите гарантират откритост 
и достъпност на дейността на ръководената 
от него администрация.
Раздел II
Политически кабинет
Чл. 8. (1) Политическият кабинет включва 
трима заместник-министри, началник на каби­
нета, парламентарен секретар и ръководителя 
на звеното за връзки с обществеността.
(2) Политическият кабинет е на пряко под­
чинение на министъра и подпомага неговата 
дейност при формулиране и разработване на 
правителствената политика в областта на 
правосъдието, както и при представянето на 
тази политика пред обществото.
(3) За реализирането на програмата на 
Министерския съвет политическият кабинет 
предлага на министъра стратегически прио­
ритети, цели и решения, свързани с неговата 
компетентност, и следи за тяхното изпълне­
ние, като:
1. периодично събира, обобщава и анали­
зира информацията, необходима за разработ­
ването на стратегическите цели и приоритети 
на министерството;
2. разработва стратегически насоки в об­
ластта на правосъдието;
3. следи за напредъка по изпълнението 
на показателите в рамките на Механизма за 
сътрудничество и оценка;